CELEX: 52011DP0379
Language: mt
Date: 2011-09-14 00:00:00
Title: Emenda tar-Regoli ta' Proċedura dwar is-seduti ta' smigħ tal-Kummissarji nnominati Deċiżjoni tal-Parlament Ewropew tal- 14 ta' Settembru 2011 dwar l-emenda tal-Artikoli 106 u 192 u l-Anness XVII tar-Regoli ta' Proċedura tal-Parlament Ewropew (2010/2231(REG))

22.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 51/152
            
         L-Erbgħa 14 ta’ Settembru 2011Emenda tar-Regoli ta' Proċedura dwar is-seduti ta' smigħ tal-Kummissarji nnominati
   P7_TA(2011)0379
   Deċiżjoni tal-Parlament Ewropew tal-14 ta' Settembru 2011 dwar l-emenda tal-Artikoli 106 u 192 u l-Anness XVII tar-Regoli ta' Proċedura tal-Parlament Ewropew (2010/2231(REG))
   2013/C 51 E/28
   
      Il-Parlament Ewropew,
   
               —
            
            
               wara li kkunsidra l-proposti għal emenda tar-Regoli ta' Proċedura tiegħu (B7-0480/2010, B7-0481/2010 u B7-0482/2010),
            
         
               —
            
            
               wara li kkunsidra l-Ftehim Qafas dwar ir-relazzjonijiet bejn il-Parlament Ewropew u l-Kummissjoni Ewropea (1),
            
         
               —
            
            
               wara li kkunsidra l-Artikoli 211 u 212 tar-Regoli ta' Proċedura tiegħu,
            
         
               —
            
            
               wara li kkunsidra r-rapport tal-Kumitat għall-Affarijiet Kostituzzjonali (A7-0240/2011),
            
         
               A.
            
            
               billi l-approvazzjoni tal-Kummissjoni mill-Parlament fi Frar 2010 kienet ibbażata fuq proċedura mtejba ta' smigħ li żgurat li l-Kummissjoni kollha nnominata ġiet ivvalutata b'mod miftuħ, ġust u konsistenti,
            
         
               B.
            
            
               billi, madankollu jistgħu jsiru xi konklużjonijiet mill-proċess ta' approvazzjoni li, b'kollaborazzjoni mal-Kummissjoni, jissuġġerixxu li iktar modifiki huma meħtieġa u mixtieqa,
            
         
               1.
            
            
               Jinnota r-reviżjoni riċenti mill-Kummissjoni tal-Kodiċi tagħha ta' Mġiba għall-Kummissarji, u b'mod partikolari d-dispożizzjonijiet tiegħu dwar id-dikjarazzjonijiet finanzjarji mill-Kummissarji; jiddeċiedi li jżomm l-applikazzjoni tal-Kodiċi ta' Mġiba l-ġdid taħt rieżami sabiex jippermetti lill-Unjoni Ewropea tilħaq l-ogħla standards ta' governanza;
            
         
               2.
            
            
               Jiddeċiedi li jemenda r-Regoli ta' Proċedura tiegħu kif jidher hawn taħt;
            
         
               3.
            
            
               Ifakkar li dawn l-emendi jidħlu fis-seħħ fl-ewwel ġurnata tas-sessjoni parzjali li jmiss;
            
         
               4.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.
            
         
               TEST FIS-SEĦĦ
            
            
               EMENDA
            
         
               
                  Emenda 1
               
            
         
               
                  Regoli ta' Proċedura tal-Parlament Ewropew
               
               
                  Artikolu 106 – Paragrafu 1a (ġdid)
               
            
         
                
            
            
               
                  
                     1a.
                     
                     Il-President jista' jistieden lill-President elett tal-Kummissjon biex jgħarraf lill-Parlament dwar l-allokazzjoni tar-responsabilitajiet tal-portafolli fil-Kulleġġ tal-Kummissarji propost f'konformità mal-linji gwida politiċi tiegħu.
                  
               
            
         
               
                  Emenda 2
               
            
         
               
                  Regoli ta' Proċedura tal-Parlament Ewropew
               
               
                  Artikolu 106 – paragrafu 3
               
            
         
               3.   Il-President elett għandu jippreżenta l-kulleġġ tal-Kummissarji u l-programm tagħhom f'seduta tal-Parlament li għaliha 
                     jkun mistieden jattendi l-Kunsill kollu
                  . L-istqarrija għandha tkun segwita minn dibattitu.
            
            
               3.   Il-President elett għandu jippreżenta l-kulleġġ tal-Kummissarji u l-programm tagħhom f'seduta tal-Parlament li għaliha 
                     għandhom ikunu mistiedna jattendu l-President tal-Kunsill Ewropew u l-President tal-Kunsill
                  . L-istqarrija għandha tkun segwita minn dibattitu.
            
         
               
                  Emenda 3
               
            
         
               
                  Regoli ta' Proċedura tal-Parlament Ewropew
               
               
                  Artikolu 192 – paragrafu 2a (ġdid)
               
            
         
                
            
            
               
                  
                     2a.
                     
                     Il-koordinaturi tal-kumitati għandhom jissejħu mill-president tal-kumitat tagħhom sabiex iħejju l-organizzazzjoni tas-seduti ta' smigħ tal-Kummissarji nnominati. Wara dawn is-seduti ta' smigħ, il-koordinaturi għandhom jiltaqgħu biex jevalwaw il-kandidati nnominati f'konformità mal-proċedura stipulata fl-Anness XVII.
                  
               
            
         
               
                  Emenda 4
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt a – subparagrafu 3
               
            
         
               Il-Parlament jista' jfittex li jikseb kull tagħrif rilevanti biex jieħu deċiżjoni dwar il-kapaċità tal-Kummissarji nnominati. Huwa jistenna li t-tagħrif dwar l-interessi finanzjarji tagħhom ikun żevalat bis-sħiħ.
            
            
               Il-Parlament jista' jfittex li jikseb kull tagħrif rilevanti biex jieħu deċiżjoni dwar il-kapaċità tal-Kummissarji nnominati. Huwa jistenna li t-tagħrif dwar l-interessi finanzjarji tagħhom ikun żevalat bis-sħiħ. 
                     Id-dikjarazzjonijiet ta' interess tal-Kummissarji nnominati għandhom jintbagħtu għall-iskrutinju tal-kumitat responsabbli għall-affarijiet legali.
                  
               
            
         
               
                  Emenda 5
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt b – subparagrafu 2
               
            
         
               Is-seduti ta' smigħ għandhom ikunu organizzati 
                     b'mod konġunt bejn il-Konferenza
                   tal-Presidenti 
                     u l-Konferenza
                   tal-Presidenti tal-Kumitati. Għandhom isiru arranġamenti xierqa biex ikunu assoċjati l-kumitati rilevanti meta l-portafolli jkunu mħallta. Hemm tliet għażliet:
            
            
               Is-seduti ta' smigħ għandhom ikunu organizzati 
                     mill-Konferenza
                   tal-Presidenti 
                     fuq rakkomandazzjoni tal-Konferenza
                   tal-Presidenti tal-Kumitati. 
                     Il-president u l-koordinaturi ta' kull kumitat għandhom ikunu responsabbli għall-arranġamenti dettaljati. Jistgħu jinħatru rapporteurs.
                  
               
            
         
                
            
            
               Għandhom isiru arranġamenti xierqa biex ikunu assoċjati l-kumitati rilevanti meta l-portafolli jkunu mħallta. Hemm tliet għażliet:
            
         
               
                           (i)
                        
                        
                           jekk il-portafoll tal-Kummissarju nnominat jaqa' taħt il-mandat ta' kumitat wieħed, il-Kummissarju nnominat għandu jinstema' minn dak il-kumitat biss;
                        
                     
            
               
                           (i)
                        
                        
                           jekk il-portafoll tal-Kummissarju nnominat jaqa' taħt il-mandat ta' kumitat wieħed, il-Kummissarju nnominat għandu jinstema' minn dak il-kumitat biss 
                                 (il-kumitat responsabbli)
                              ;
                        
                     
         
               
                           (ii)
                        
                        
                           jekk il-portafoll tal-Kummissarju nnominat jaqa' bejn wieħed u ieħor b'mod indaqs taħt il-mandat ta' iktar minn kumitat wieħed, il-Kummissarju nnominat għandu jinstema' minn dawn il-kumitati flimkien; u
                        
                     
            
               
                           (ii)
                        
                        
                           jekk il-portafoll tal-Kummissarju nnominat jaqa' bejn wieħed u ieħor b'mod indaqs taħt il-mandat ta' iktar minn kumitat wieħed, il-Kummissarju nnominat għandu jinstema' minn dawn il-kumitati flimkien 
                                 (kumitati konġunti)
                              ; u
                        
                     
         
               
                           (iii)
                        
                        
                           jekk il-portafoll tal-Kummissarju nnominat jaqa' primarjament taħt il-mandat ta' kumitat wieħed u sa ċertu punt biss taħt il-mandat ta' għall-inqas kumitat ieħor, il-Kummissarju nnominat għandu jinstema' mill-kumitat li għandu r-responsabilità ewlenija, 
                                 u dan għandu jistieden lill-kumitat
                               l-ieħor jew lill-kumitati l-oħra 
                                 biex jattendu għas-seduta ta' smigħ
                              .
                        
                     
            
               
                           (iii)
                        
                        
                           jekk il-portafoll tal-Kummissarju nnominat jaqa' primarjament taħt il-mandat ta' kumitat wieħed u sa ċertu punt biss taħt il-mandat ta' għall-inqas kumitat ieħor, il-Kummissarju nnominat għandu jinstema' mill-kumitat li għandu r-responsabilità ewlenija, 
                                 bl-assoċjazzjoni tal-kumitat
                               l-ieħor jew tal-kumitati l-oħra 
                                 (kumitati assoċjati)
                              .
                        
                     
         
               
                  Emenda 6
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt b – subparagrafu 4
               
            
         
               Il-kumitati għandhom iressqu mistoqsijiet bil-miktub lill-Kummissarji nnominati kmieni biżżejjed qabel is-seduta. 
                     In-numru ta' mistoqsijiet sostantivi bil-miktub għandu jkun limitat għal ħamsa għal kull kumitat responsabbli.
                  
               
            
            
               Il-kumitati għandhom iressqu mistoqsijiet bil-miktub lill-Kummissarji nnominati kmieni biżżejjed qabel is-seduta. 
                     Għal kull Kummissarju nnominat għandhom jitfasslu żewġ mistoqsijiet komuni mill-Konferenza tal-Presidenti tal-Kumitati, l-ewwel waħda marbuta mal-kwistjonijiet tal-kompetenza ġenerali, l-impenn Ewropew u l-indipendenza personali, u t-tieni waħda marbuta mal-ġestjoni tal-portafoll u l-koperazzjoni mal-Parlament. Il-kumitat responsabbli għandu jfassal tliet mistoqsijiet oħra. Fil-każ tal-kumitati konġunti, kull wieħed minnhom għandu jingħata d-dritt ifassal żewġ mistoqsijiet.
                  
               
            
         
               
                  Emenda 7
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt b – subparagrafu 5
               
            
         
               Is-seduti ta' smigħ għandhom isiru f'ċirkostanzi, u skont kundizzjonjiet, li fihom il-Kummissarji nnominati jgawdu minn opportunità ugwali u ġusta biex jippreżentaw lilhom infushom u l-fehmiet tagħhom.
            
            
               
                  
                     Kull seduta ta’ smigħ għandha tiġi skedata li ddum tliet sigħat.
                   Is-seduti ta' smigħ għandhom isiru f'ċirkostanzi, u skont kundizzjonjiet, li fihom il-Kummissarji nnominati jgawdu minn opportunità ugwali u ġusta biex jippreżentaw lilhom infushom u l-fehmiet tagħhom.
            
         
               
                  Emenda 8
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt b – subparagrafu 6
               
            
         
               Il-Kummissarji nnominati għandhom ikunu mistiedna biex jagħmlu stqarrija tal-bidu bil-fomm ta' mhux aktar minn 
                     għoxrin minuta
                  . It-tmexxija tas-seduti ta' smigħ għandha ssir bl-għan li jkun żviluppat djalogu politiku pluralistiku bejn il-Kummissarji nnominati u l-Membri. Qabel tmiem is-seduta ta' smigħ, il-Kummissarji nnominati għandu jkollhom l-opportunità li jagħmlu stqarrija qasira tal-għeluq.
            
            
               Il-Kummissarji nnominati għandhom ikunu mistiedna jagħmlu stqarrija tal-bidu bil-fomm ta' mhux aktar minn 
                     15-il minuta
                  . 
                     Meta jkun possibbli, il-mistoqsijiet li jsiru matul is-seduta ta’ smigħ għandhom jinġabru flimkien skont it-tema. Il-maġġoranza tal-ħin għad-diskors għandu jkun allokat lill-gruppi politiċi, mutatis mutandis f’konformità mal-Artikolu 149.
                   It-tmexxija tas-seduti ta' smigħ għandha ssir bl-għan li jkun żviluppat djalogu politiku pluralistiku bejn il-Kummissarji nnominati u l-Membri. Qabel tmiem is-seduta ta' smigħ, il-Kummissarji nnominati għandu jkollhom l-opportunità li jagħmlu stqarrija qasira tal-għeluq.
            
         
               
                  Emenda 9
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt c – subparagrafu 1
               
            
         
               Għandha titqiegħed għad-dispożizzjoni tal-pubbliku reġistrazzjoni 
                     video
                   tas-seduti ta' smigħ fi żmien erbgħa u għoxrin siegħa.
            
            
               
                  
                     Għandu jkun hemm trażmissjoni awdjoviżiva diretta tas-seduti ta' smigħ.
                   Għandha titqiegħed għad-dispożizzjoni tal-pubbliku reġistrazzjoni indiċizzata tas-seduti ta' smigħ fi żmien erbgħa u għoxrin siegħa.
            
         
                
            
            
               
                  (Test li għandu jitqiegħed fi tmiem il-paragrafu 1(b))
               
            
         
               
                  Emenda 10
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt c – subparagrafu 1
               
            
         
               
                  
                     Il-kumitati
                   għandhom jiltaqgħu mingħajr dewmien wara s-seduta ta' smigħ biex jevalwaw il-Kummissarji nnominati individwali. Dawk il-laqgħat għandhom isiru in camera. 
                     Il-kumitati
                   għandhom ikunu mistiedna biex jgħidu jekk, fil-fehma tagħom, il-Kummissarji nnominati humiex ikkwalifikati kemm biex ikunu membri tal-kulleġġ u biex iwettqu d-dmirijiet partikolari assenjati lilhom. Jekk 
                     il-kumitat
                   ma 
                     jkunx jista' jilħaq
                   konsensus 
                     dwar dawk iż-żewġ punti, il-president tiegħu, meta
                   jkun falla kull tentattiv ieħor, għandu jressaq dawn iż-żewġ deċiżjonijiet għall-vot sigriet. 
                     L-istqarrijiet ta' evalwazzjoni tal-kumitati għandhom ikunu ppubblikati u ppreżentati f'laqgħa konġunta tal-Konferenza tal-Presidenti u l-Konferenza tal-Presidenti tal-Kumitati, li għandha ssir in camera. Wara skambju ta' fehmiet, il-Konferenza tal-Presidenti u l-Konferenza tal-Presidenti tal-Kumitati għandhom jiddikjaraw is-seduti ta' smigħ magħluqa ħlief jekk jiddeċiedu li jkunu jridu aktar tagħrif.
                  
               
            
            
               
                  
                     Il-President u l-koordinaturi
                   għandhom jiltaqgħu mingħajr dewmien wara s-seduta ta' smigħ biex jevalwaw il-Kummissarji nnominati individwali. Dawk il-laqgħat għandhom isiru in camera. 
                     Il-koordinaturi
                   għandhom ikunu mistiedna biex jgħidu jekk, fil-fehma tagħom, il-Kummissarji nnominati humiex ikkwalifikati kemm biex ikunu membri tal-kulleġġ kif ukoll biex iwettqu d-dmirijiet partikolari assenjati lilhom. 
                     Il-Konferenza tal-Presidenti tal-Kumitati għandha tfassal mudell pro forma biex tassisti l-evalwazzjoni.
                  
               
            
         
                
            
            
               
                  
                     Fil-każ ta' kumitati konġunti, il-president u l-koordinaturi tal-kumitati kkonċernati għandhom jaġixxu b'mod konġunt waqt il-proċedura kollha.
                  
               
            
         
                
            
            
               
                  
                     Għandu jkun hemm stqarrija ta’ evalwazzjoni waħda għal kull Kummissarju nnominat. L-opinjonijiet tal-kumitati kollha assoċjati mas-smigħ għandhom jiġu inklużi.
                  
               
            
         
                
            
            
               
                  
                     Meta l-kumitati jkunu jirrikjedu iktar tagħrif sabiex ilestu l-evalwazzjoni tagħhom, il-President għandu jikteb lill-President elett tal-Kummissjoni f'isimhom. Il-koordinaturi għandhom iqisu r-risposta ta' dan tal-aħħar.
                  
               
            
         
                
            
            
               Jekk 
                     il-koordinaturi
                   ma 
                     jkunux jistgħu jaslu għal
                   konsensus dwar 
                     l-evalwazzjoni, jew fuq talba ta' grupp politiku wieħed, il-president għandu jsejjaħ laqgħa tal-kumitat sħiħ
                  . 
                     Jekk
                   ikun falla kull tentattiv ieħor, 
                     il-president
                   għandu jressaq iż-żewġ deċiżjonijiet għal votazzjoni sigrieta.
            
         
                
            
            
               
                  
                     L-istqarrijiet ta' evalwazzjoni tal-kumitati għandhom jiġu adottati u ppubblikata fi żmien 24 siegħa wara s-seduti ta' smigħ. L-istqarrijiet għandhom jiġu eżaminati mill-Konferenza tal-Presidenti tal-Kumitati u sussegwentement mibgħuta lill-Konferenza tal-Presidenti. Ħlief jekk tiddeċiedi li tfittex tagħrif ulterjuri, il-Konferenza tal-Presidenti, wara skambju ta' fehmiet, għandha tiddikjara s-seduti ta' smigħ magħluqa.
                  
               
            
         
               
                  Emenda 11
               
            
         
               
                  Regoli ta' Proċedura tal-Parlament Ewropew
               
               
                  Anness XVII – paragrafu 1 – punt c – subparagrafu 3
               
            
         
               Il-President elett tal-Kummissjoni għandu jippreżenta l-kulleġġ sħiħ tal-Kummissarji nnominati u l-programm tagħhom f'seduta tal-Parlament li għaliha 
                     jkun mistieden jattendi l-Kunsill kollu
                  . Wara l-preżentazzjoni għandu jsir dibattitu. Sabiex jingħalaq id-dibattitu, kwalunkwe grupp politiku jew mhux inqas minn erbgħin Membru jistgħu jressqu mozzjoni għal riżoluzzjoni. Għandu japplika l-Artikolu 110(3), (4) u (5). Wara l-votazzjoni dwar il-mozzjoni għal riżoluzzjoni, il-Parlament għandu jivvota dwar jekk jagħtix jew le l-approvazzjoni tiegħu għall-ħatra, bħala korp, tal-President elett u l-Kummissarji nnominati. Il-Parlament għandu jiddeċiedi b'maġġoranza tal-voti mitfugħa, permezz ta' sejħa tal-ismijiet. Huwa jista' jiddifferixxi l-votazzjoni għas-seduta li jkun imiss.
            
            
               Il-President elett tal-Kummissarji għandu jippreżenta l-kulleġġ sħiħ tal-Kummissarji nnominati u l-programm tagħhom f'seduta tal-Parlament li għaliha 
                     għandhom ikunu mistiedna jattendu l-President tal-Kunsill Ewropew u l-President tal-Kunsill
                  . Wara l-preżentazzjoni għandu jsir dibattitu. Sabiex jingħalaq id-dibattitu, kwalunkwe grupp politiku jew mhux inqas minn erbgħin Membru jistgħu jressqu mozzjoni għal riżoluzzjoni. Għandu japplika l-Artikolu 110(3), (4) u (5).
            
         
                
            
            
               Wara l-votazzjoni dwar il-mozzjoni għal riżoluzzjoni, il-Parlament għandu jivvota dwar jekk jagħtix jew le l-approvazzjoni tiegħu għall-ħatra, bħala korp, tal-President elett u l-Kummissarji nnominati. Il-Parlament għandu jiddeċiedi b'maġġoranza tal-voti mitfugħa, permezz ta' sejħa tal-ismijiet. Huwa jista' jiddifferixxi l-votazzjoni għas-seduta li jkun imiss.
            
         
      (1)  ĠU L 304, 20.11.2010, p. 47.